La Comision eoropea ła ze una de łe prinsipałi istitusion de l'Union eoropea, so òrgano ezecutivo e promotora del proceso lejislativo. Ła ze conponesta da un dełegà par ogni Stato menbro de l'Union eoropea , dimandando a cadaun dełegà ła màsima indipendensa decizionałe dal goerno nasionałe che el ło ghea in precedensa nomenà. Ła ga ła so sede prinsipałe inte el Pałaso Berlaymont a Bruxel. Ła Comision Eoropea ła raprezenta e ła tuteła i intaresi de l'Union eoropea inte ła so intieresa e gavendo el monopòłio del podere de inisiativa lejislativa, ła propone l'adosion dei ati normativi de l'UE, ła cuała aprovasion ùltema ła ghe speta al Parlamento eoropeo e al Consejo de l'Union eoropea; par de pì, ła ze responsàbiłe de l'atuasion de łe decizion pułìteghe da parte dei òrgani lejislativi, ła zestise i programi UE e ła speza dei so fondi struturałi.